Insulae Phoenicis
Insulae Phoenicis sunt grex octo atollorum et duorum scopulorum curalii summersorum, in medio Oceano Pacifico orientem versus Insularum Gilbertensium et occidentem versus Insularum Lineae patentes. Eae sunt pars Reipublicae Kiribati. Decennio 194 exeunte, factae sunt situs ultimae deductionis coloniae Imperii Britannici per Schemate Colonizationis Insularum Phoenicis. In oecosystemate insulae et marium circumiectorum habitant circa 120 species curalii et plus quam 500 species piscium. Die 28 Ianuarii 2008, administratio Kiribati rite declaravit omnem gregem Phoenicis et aquas circumiectas esse regionem protectam, unde eius 410 500 chiliometrorum quadratorum sunt maxima orbis terrarum regio protecta marina.